Mathomong Seisemane go ya go Sesotho sa Leboa support
Phetolelo ya support ka go Sesotho sa Leboa bo-ba be-gezile, wo-ba e-gezile, etc.
bo-ba be-geza, wo-ba e-geza, etc. Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
DIHLOGO TŠE DINGWE TŠA INTHANETENG
Nka Dira’ng ge ke Tlaišwa ke Bomphenyašilo?
Dihlatse tša Jehofa
Dilo tše di Lego Gona
Dikgatišo tše di Lego Gona
Boemo bja tša Maphelo
Na Modimo o na le taba le tsela yeo re swarago mebele ya rena ka yona?
“O se ke wa ba gare ga bao ba nwago beine kudu, gare ga bao ba jago nama ka bojato.”—Diema 23:20.
Beibele ga se puku ya tša kalafo; e bile ga e laole karolo e nngwe le e nngwe ya boitshwaro bja motho. Lega go le bjalo, o ka holwa ke go kwešiša pono ya Modimo ka boemo bja tša maphelo bjalo ka ge e hlaloswa ka Beibeleng.
Ditemana tše dintši tša Beibele di nea tshedimošo mabapi le kamoo Modimo a ikwago ka gona ka tsela yeo re swarago mebele ya rena ka yona. Ka mohlala, Beibele e thibela go fetiša tekanyo mo go gobatšago, go akaretša botagwa le bojato. (Diema 23:20) Molao wa Modimo woo o bego o filwe Baisiraele ba bogologolo o be o akaretša ditaelo tšeo di bego di laola gomme mabakeng a mangwe di bego di thibela malwetši. Molao gape o be o ena le ditaelo tše di lebanyago tša tšhireletšego bakeng sa go thibela go gobala. (Doiteronomio 22:8) Go molaleng gore Beibele e re kgothaletša go hlokomela mebele ya rena le go gata megato e kwagalago ya go šireletša boemo bja rena bja tša maphelo.
“Ka motho o tee sebe se tsene lefaseng gomme lehu la tsena ka sebe.”—Baroma 5:12.
Go ya ka Beibele, re babja ka baka la ge motho wa pele a ile a rabela go Modimo. (Baroma 5:12) Pele ga ge batswadi ba rena ba pele, Adama le Efa, ba ka rabela, ba be ba ena le boemo bjo bo phethagetšego bja tša maphelo. Ba be ba tseba gore ba be ba tla hwa ge ba be ba ka intšha tlhokomelong ya Modimo e lerato. (Genesi 2:16, 17) Lega go le bjalo, ba ile ba senya ka boomo segwera sa bona le Modimo gomme ba lahlegelwa ke phethagalo ya bona. *
Go se phethagale ga batswadi ba rena ba pele ba marabele go fetišeditšwe go rena. Ka baka leo, re sa dutše re babja go sa šetšwe maiteko ka moka a go fediša malwetši a batho.
Beibele e ruta gore ge o ka boelana le Modimo ka go kwa melao ya gagwe e bohlale ya motheo, o tla feleletša ka go ba le boemo bjo bo phethagetšego bja tša maphelo lefaseng la paradeise. (Jesaya 33:24) Modimo o holofetša go fediša bohloko, bolwetši le lehu.—Kutollo 21:3, 4.
^ ser. 10 Sehlogong se, re diriša mantšu “phethagala” le “phethagalo” go bolela ka boemo bjo bobotse bja tša maphelo bjoo Modimo a bopilego batho ba pele ba ena le bjona, ba sa kgongwe ke bolwetši le lehu.
Pono ya Beibele ka Boemo bja tša Maphelo
Ntšha Moneelo wa go Thekga Modiro wa Rena wa Lefase ka Bophara